రాబీ విలియమ్స్
1990లో, పదహారేళ్ల విలియమ్స్ టేక్ దట్‌లోకి అడుగుపెట్టాడు, ఈ బృందంలో చేరిన అతి పిన్నవయస్కుడిగా అతను గుర్తింపు పొందాడు. "" అనే లఘుచిత్రం ప్రకారం, ఒక కొత్త యువ సంగీత బృందం కోసం సభ్యులను కోరుతూ వచ్చిన ప్రకటన చూసి విలియమ్స్ తల్లి అతనికి, దానిలో ప్రయత్నించమని సలహా ఇచ్చింది. అతను తన తోటి సభ్యుడు మార్క్ ఓవెన్‌ను నీజెల్ మార్టిన్-స్మిత్‌తో తన ఆడిషన్/ఇంటర్వ్యూ రోజున కలుసుకున్నాడు. బ్యాండ్ ప్రాచుర్యం పొందిన కాలంలో, విలియమ్స్ బహిర్ముఖుడుగా మరియు సంగీత బృందంలో ప్రాక్టికల్ జోకర్‌గా పేరొందాడు. సంగీత బృందంలో ఎక్కువ పాటలను గ్యారీ బార్లో రాయడంతోపాటు అతనే పాడేవాడు, అయితే వారి మొదటి టాప్ టెన్ హిట్ పాటలు "కుడ్ ఇట్ బి మ్యాజిక్", "ఐ ఫౌండ్ హెవెన్", మరియు "ఎవిరిథింగ్ చేంజెస్" ప్రధాన గాయకుల్లో విలియమ్స్ కూడా ఉన్నాడు. ఇదిలా ఉంటే, టేక్ దట్ సభ్యులకు సంబంధించిన నియంత్రణ నిబంధనల విషయంలో మార్టిన్-స్మిత్‌తో అతనికి విభేదాలు ఏర్పడ్డాయి, అతను మరింత మద్యం సేవించడం మరియు కొకైన్ ఉపయోగించడం మొదలుపెట్టాడు.
రాబీ విలియమ్స్
"రియాలిటీ కిల్డ్ ది వీడియో స్టార్" UKలోని స్పోటిఫై మ్యూజిక్ స్ట్రీమింగ్ సర్వీస్‌లో 2009 నవంబరు 6న ప్రత్యేకంగా ప్రదర్శించబడింది, దీని తరువాత మూడు రోజులకు, అంటే నవంబరు 9న ఈ ఆల్బమ్ అధికారికంగా విడుదలైంది. పోటాపోటీగా జరిగిన ఛార్టు యుద్ధాల్లో, విలియమ్ కొత్త ఆల్బమ్‌కు పోటీగా ఎక్స్ ఫ్యాక్టర్ 2008 రన్నరప్ JLS అదే రోజు డెబ్యూ ఆల్బమ్ విడుదల చేసింది. విలియమ్స్ యొక్క ఆల్బమ్‌పై JLS 1500 విక్రయాల తేడాతో ఆధిక్యం సాధించింది, ఈ ఏడాది బాగా విక్రయించబడిన రెండు ఆల్బమ్‌లుగా ఇవి గుర్తింపు పొందాయి, అయితే ఛార్టుల్లో "రియాలిటీ..." రెండో స్థానానికి పరిమితమవగా, JLS మొదటి స్థానాన్ని దక్కించుకుంది. UKలో నెంబర్‌వన్ స్థానంలోకి అడుగుపెట్టని విలియమ్స్ మొట్టమొదటి ఆల్బమ్‌గా ఇది నిలిచిపోయింది, ఇదిలా ఉంటే ప్రపంచ దేశాల్లో ఆ వారం ఇది నెంబర్‌వన్ స్థానాన్ని దక్కించుకుంది.